SUPER ตั้งบริษัทย่อย “เอ็นเนอร์จี เซิฟ แลนด์” รองรับการขยายธุรกิจในอนาคต
SUPER ตั้งบริษัทย่อย “เอ็นเนอร์จี เซิฟ แลนด์” เพื่อถือหุ้นในบริษัทที่ดำเนินโครงการกระแสไฟฟ้าพลังงานแสงอาทิตย์
3 มิ.ย. 2558

ผู้สื่อข่าวรายงานว่า ตามมติที่ประชุมคณะกรรมการบริษัท ซุปเปอร์บล๊อก จำกัด (มหาชน) หรือ SUPER เมื่อวันที่ 15 พฤษภาคม 2558 ได้อนุมัติการตั้งบริษัทย่อยแห่งใหม่ของบริษัทเพื่อเป็นการรองรับการขยายธุรกิจของบริษัท และ/หรือเพื่อเป็นการรองรับธุรกิจใหม่ของบริษัท รวมทั้งเพื่อการเจริญเติบโตของบริษัทในอนาคต
ทั้งนี้บริษัทได้ดำเนินการจดทะเบียนจัดตั้งบริษัทย่อยดังกล่าวเป็นที่เรียบร้อยแล้ว โดยมีการจดทะเบียนบริษัทย่อยชื่อบริษัท เอ็นเนอร์จี เซิฟ แลนด์ จำกัด (ENERGY SERVE LAND COMPANY LIMITED) วันที่จดทะเบียนจัดตั้ง 15 พฤษภาคม 2558 ซึ่งมีทุนจดทะเบียน 100,000 บาท แบ่งเป็นหุ้นสามัญจำนวน 10,000 หุ้น มูลค่าหุ้นที่ตราไว้หุ้นละ 10 บาท
สำหรับลักษณะการประกอบธุรกิจ เป็นการดำเนินการและหรือลงทุนโดยการถือหุ้นในบริษัทที่ดำเนินโครงการผลิตกระแสไฟฟ้าจากพลังงานแสงอาทิตย์
 
 